Un tănăr de 25 de ani din zona Moldovei, care sosise de câteva zile în București, a sărit gardul la Palatul Parlamentului, fiind prins de jandarmi, relatează News.ro. El le-a spus că voia să viziteze clădirea.
Un tânăr de 25 de ani a sărit gardul din zona Pieţei Constituţiei şi a fost prins de către jandarmi.
Tânărul, din zona Moldovei, venise în Capitală de 2-3 zile şi voia să viziteze Palatul Parlamentului.
A fost sancţionat contravenţional cu amendă în valoare de 500 de lei pentru încălcarea prevederilor art. 2, pct. 13 din Legea 61/1991 - "pătrunderea în obiectiv cu încălcarea normelor legale de acces".